fr hu hu hu hu hu hu hu hu hu hu fr hu hu hu hu hu fr hu hu hu hu hu hu hu hu hu de hu es hu fr hu hu hu hu fr hu hu hu hu hu hu hu hu hu hu nl hu hu hu hu hu hu hu hu hu hu hu hu en en fr fr fr fr fr fr fr hu fr fr fr hu hu hu hu hu hu hu hu sk hu hu hu hu hu hu hu hu hu hu hu hu hu
Pierre Louis Moreau de Maupertuis – Wikipédia
francia fizikus, matematikus és filozófus
1759. július 27. (61 évesen)
Matematika, fizika, biológia, metafizika, Etika (filozófia), csillagászat, földrajztudomány
Royal Society tagja (1728)
Francia Természettudományi Akadémia (1756),
Berlini Tudományos Akadémia (1746)
Leibniz, Newton, Descartes, Malebranche, Harvey, Berkeley, Arisztotelész, ifjabb Lucius Annaeus Seneca
A Wikimédia Commons tartalmaz Pierre Louis Maupertuis témájú médiaállományokat.
Igen előkelő családból származott és kezdetben katonai pályára lépett. Itt már százados volt, midőn visszavonult, hogy teljesen a tudománynak élhessen. 1723-ban a párizsi akadémia tagjává nevezték ki; néhány évvel később a Royal Society is tagjává választotta. A Francia Természettudományi Akadémia 1736-ban több tudósból álló bizottság élén Lappföldre küldte, hogy ott a magas szélességi fokok alatt fokmérést végezzen a föld alakjának meghatározása céljából. Ez év júliusában el is indultak és decemberben megkezdték a mérést a Tornea-Elf jegén, a Kittis-hegy és Tornea városa között. A mérés azonban nem volt igen pontos, minek részben az idő rövidsége volt az oka. 1738-ban közölte Sur la figure la terre déterminée par les observations de M. Clairault, Camus, Le Monnier et Outhier (Amszterdam, 1738) című művét. 1740-ben Nagy Frigyes Berlinbe hivatta, hogy a berlini akadémia igazgatását átvegye. Innen Nagy Frigyest a sziléziai háborúba követte és részt vett a mollwitzi csatában, ahol az osztrákok fogságába esett. De nemsokára kiszabadulván, Berlinbe utazott és itt 1746-ban az akadémia elnökévé nevezték ki. A legkisebb hatás törvényére vonatkozó iratai nagy vitákba keverték. Különösen Samuel König támadta meg őt és Leibniz egyik levelét tette közzé, mely szerint az már tudta, hogy a mozgás változásánál a hatás mindig maximum vagy minimum. Maupertuis azonban keresztül vitte, hogy ezen levelet hamisítottnak nyilvánítsák. Ekkor Voltaire vette pártfogása alá Königet és több szatírában tette nevetségessé Maupertuist. Ez végre 1756-ban megunva a sok vitát, lemondott hivataláról.
Nevét leggyakrabban, mint a Maupertuis-elv megalkotóját említik (legkisebb hatás elve).[3] Munkássága a biológia terén az örökléstan és a kompetíció, vagyis az életért való küzdelem területeit is érinti.
Sur la figure de la terre (1738)
Discours sur la parallaxe de la lune (1741)
Discours sur la figure des astres (1742)
Eléments de la géographie (1742)
Lettre sur la com?te de 1742 (1742)
Accord de différentes loix de la nature qui avoient jusqu’ici paru incompatibles|Accord de différentes loix de la nature qui avoient jusqu’ici paru incompatibles (1744)
Astronomie nautique (1745 és 1746)
Les loix du mouvement et du repos déduites d'un principe metaphysique|Les loix du mouvement et du repos déduites d'un principe metaphysique (1746)
Essai de philosophie morale (1749)
Essai de cosmologie (1750)
↑ egyes források szerint szeptember 28-án született
↑ Encyclopedia Britannica angol nyelven
↑ Természet világa - Simonyi Károly: Merj tudni! A nagy francia enciklopédia. (Hozzáférés: 2012. július 27.)
Bokor József (szerk.). Maupertius, A Pallas nagy lexikona. Arcanum: FolioNET (1893–1897, 1998.). ISBN 963 85923 2 X
Ez a szócikk részben vagy egészben a Pierre Louis Maupertuis című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A lap eredeti címe: „https://hu.wikipedia.org/w/index.php?title=Pierre_Louis_Moreau_de_Maupertuis&oldid=24706314”
Utoljára szerkesztve 2022. február 22., 14:49-kor
A lap utolsó módosítása: 2022. február 22., 14:49
A lap szövege CC BY-SA 3.0 alatt érhető el, ha nincs külön jelölve.